google/wiki40b huggingface dataset:
Syd Field

Paradigmet

Fields viktigste bidrag har vært hans medvirkning i utformingen av den ideelle treaktsstrukturen. Ifølge denne strukturen må en film starte med ca. 30 min. med startinformasjon før hovedpersonen (protagonisten) opplever et vendepunkt som gir han / henne et mål de må oppnå. Sånn omtrentlig halve filmens tid må gå med til protagonistens kamp for å oppnå hans / hennes mål: dette er konfrontasjonsperioden. Field refererer også, noen ganger, til midtpunktet, et mindre vendepunkt som bør finne sted i midten (ca. side 60 i et skrevet manuskript) av konfrontasjonen, og er som regel motarbeidende protagonisten. Den siste fjerdedelen av filmen avbilder en klimatisk kamp av protagonisten for å endelig oppnå (eller ikke) hans / hennes mål og etterspillene av denne kampen. Se Syd Fields modell.
i 1999 utvidet den tyske mediaforskeren, filmmakeren og spillutvikleren dr. Michael Bhatty Fieldsparadigmet innenfor mediaforskningslæren (Interaktiv historiefortelling, 1999) til å innbefatte fortellende rollespill og videospill, og kombinerte dette med Christopher Voglers Hero's Journey og definerte kaosparadigmet.

Kritikk

Mens Fields strukturer har hjelpet mange manuskriptforfattere til å passe deres idéer inn i Hollywood-modellen, så har hans veldige krav (noen ganger påstått at første vendepunkt må finne sted i det 27. minutt eksakt) blitt beskyldt for å være hindrende for innovasjon og eksperimentering; mange studioer nekter nå å vurdere manuskripter som ikke passer perfekt med treaktsstrukturen. Men Field selv anser ikke sine egne retningslinjer for manuskriptsstruktur (eller hans «paradigme») for å være så stivt og ufleksibelt.

2005—2007

I tillegg til hans seminarer nå og da, så lærer Syd Field nå bort filmmanuskriptskrivning for the Master of Professional Writing Program på universitetet i Sør-California.
Field er også inkludert i manuskriptskrivningsprogramvaren Final Draft, under seksjonen «Spør eksperten» som gir råd angående skrivning av filmmanus.
I januar 2007 vil Field begynne på en serie intervjuer publisert på Internett kalt Screenplay series with Syd Field, hvor han intervjuer manuskriptforfattere. Dette prosjektet er et forsøk på å gi en stemme til den generelt stille, kreative kraften bak dagens filmer – manuskriptforfatterne. Seriene vil fokusere på skribenter og på filmer som er i produksjon for tiden, som er relevante og krevende. Intervjuene vil dekke et vidt spekter av emner rundt en spesiell film og den spesifikke skribentens karriere. Eventet vil ta plass på: Screenplay-series
Anafi

Historie

Ifølge gresk mytologi fikk øya navnet Anafi ettersom guden Apollon lot den dukket opp fra dypet for å gi argonautene en tilfluktssted under en kraftig storm. Han benyttet sin bue til å kaste lys på den; således er øyas navn Ἀνάφη avledet fra ἀνέφηνεν, han «lot oppstå/vise seg». En annen forklaring kan være at navnet kommer av det ikke finnes slanger på øya («An Ofis» betyr «uten slanger»).
På tross av øyas lille størrelse tilbyr Anafi både arkeologisk som mytologisk interesse. På øya står klosteret Panagia Kalamiotisa, og det er ruiner av et tempel bygd for guden Apollon (Apollo Aegletos). Ruiner kan også bli funnet ved Kasteli, og de fleste funn som statuer er nå plassert i det arkeologiske museum i Khora i et meget lite rom som huser disse antikke levningene.
Det synes som om det var fønikere som bygde en base eller handelsplass først på høyden Kastelli, men det ble senere overtatt av gresk dorere. På 400-tallet f.Kr. var øya underlagt Athen. I middelalderen var øya behersket av øya Naxos og flere venetianske familier.
I 1537 ble øya erobret av tyrkerne i Det osmanske rike, et herredømme som varte fram til den greske uavhengighetskrigen som begynte i 1821 og i 1830 ble Anafi en del av den nyopprettede staten Hellas.

Geografi

Anafi er en øy for å ta fotturer på. Via gamle stier og rundt bratte fjell kan man gå til den andre siden av øya. Langs sørkysten er det sju strender. De mest populære badestrendene er Klisidi og Roukounas. En halvøya på den østlige siden av øya er dominert av en monolittisk topp, Kalamos, blant de høyeste i Middelhavet på 584 meter. Høyt oppe på denne fjellmassen står kirken Panagia Kalamiotissa, gjenoppbygd etter et jordskjelv på 1950-tallet. Reisen til og fra Anafi kan kun skje ved båt, og ettersom det er blitt lagt til stadig flere stoppesteder underveis vil turen ta bortimot 19 timer. Det går ferge til Anafi fra Santorini med ferge flere ganger i uka. Direkte tar turen rundt 2 timer.
Havnen på Anafi er Agios Nikolaos, og den fremste landsbyen er Khora. Omtrent halvparten av øya er eid av den ortodokse kirke . En buss kjører flere ganger daglig om sommeren til strendene. Nær landsbyen er en venetiansk borg og kirken Agios Athanasios.
Videre mot øst finnes greske og romerske ruiner, hvorav noen er under vann.
Inntil for få år siden var det bare én vei som knyttet havnen til landsbyen. Siden har det blitt bygget flere veier, til klosteret ved foten av Kalamos i den sørøstlige delen av øya, og som gjør at de mange strendene på sørkysten er langt mer tilgjengelige for besøkende, og vest for Khora og til det indre av øya.
På Anafi er det et postkontor, en lege og en helikopterlandingsplass.

Klima

Anafi og Santorini er de eneste stedene i Europa med varmt ørkenklima i henhold til Köppens klimaklassifisering.
1580-årene

-- 1580 -- 1581 -- 1582 -- 1583 -- 1584 -- 1585 -- 1586 -- 1587 -- 1588 -- 1589
Tiårsoversikt
Richard Stücklen

Parti

Stücklen var medlem av NSDAP fra 1939 til 1944. Etter krigens slutt deltok han i grunnleggelsen av CSU i Heideck og i Landkreis Hilpolstein. Fra 1953 til 1957 var han medlem av forretningsstyret og fra 1967 til 1989 medlem av CSUs presidentskap.
Severina Vučković

Singler

En del av de singler, enkeltsanger, som Severina kanskje er mest kjent for, er blant annet «Moja Štikla», «Gas Gas», «Lola» og «Brad Pitt (Noćni klub)».
Liberty bell (illegal avis)

Liberty bell var en av de illegale avisene som ble utgitt under den tyske okkupasjonen av Norge under andre verdenskrig.
Liberty bell ble startet høsten 1941, da okkupantene beslagla folks radioapparater for å forhindre at man lyttet på sendingene fra London. Avisen brakte videre nyhetene fra London-sendingene.
De første tiden ble den maskinskrevet med gjennomslag. Fra senhøsten 1941 ble den stensilert. Den kom med ett til to nummer hver uke helt til 1944. Redaktør for Liberty bell var rørlegger Arthur R. Mathisen ved Rikshospitalet.
Avisen ble stanset i det såkalte «pressekrakket» i 1944, da det ble aksjonert mot de illegale avisene. Redaktøren ble arrestert 5. februar.
Mullhyttan

Mullhyttan er et tettsted i Lekeberg kommune i Örebro län i landskapet Närke i Sverige. I 2010 hadde tettstedet 503 innbyggere.
Wolf von Baudissin

Bakgrunn og utdannelse

I Berlin studerte han jus, historie og nasjonaløkonomi i årene 1925 og 1926. Deretter var han et år fahnenjunker i infanteriet i Reichswehr, før han valgte å gå tilbake og fullføre studiene i 1927. Etter studiene vendte han tilbake til aktiv militærtjeneste og ble etter ytterligere militær utdanning utnevnt til løytnant i 1933. I 1938 påbegynte han utdannelse som generalstabsoffiser ved krigsakademiet i Berlin.

Andre verdenskrig

Etter endt utdanning ved krigsakademiet, ble han utnevnt til kaptein og tjenestegjorde i generalstaben under Erwin Rommel i Afrikakorpset, og ble i 1941 tatt som krigsfange av britene og australierne. Han ble befordret til major in absentia. I krigsfangeleiren Durringhile i Victoria i Australia fikk han idéen til et krigsfangeuniversitet. Der underviste de fagkyndige tyske krigsfanger i fag som strategi, og forberedte dem på livet etter krigen.

Bundeswehr

Han ble repatriert i 1947 og ble innlemmet i en militær ekspertgruppe for forbundskansler Konrad Adenauers regjering. I oktober 1950 deltok han i utarbeidelsen av det hemmelige Himmeroder Denkschrift, en forberedelse til den tyske gjenopprustning. Fra 1955 til 1967 var han oberst og tilslutt generalløytnant i Bundeswehr og arbeidet til slutt ved NATO-hovedkvarteret SHAPE i Europa, først i Fontainebleau og senere utenfor Brussel.
I 1967 fikk han Theodor-Heuss-Preis og det store Bundesverdienstkreuz med stjerne og skulderbånd, og ble pensjonert. I 1972 støttet han offentlig Willy Brandts valgkamp.

Senere akademisk virksomhet

Fra 1971 til 1984 var han første direktør ved Institut für Friedensforschung und Sicherheitspolitik ved Universität Hamburg, og i 1979 ble han utnevnt til professor.
Han var også dosent i sosialvitenskaper ved Helmut-Schmidt-Universität, den tyske hærens universitet i Hamburg fra 1980 til 1986.
Etter hans død ble en aula ved forsvarets overkommando og en militærkaserne oppkalt etter ham.
Recopa Sudamericana

Recopa Sudamericana er ett eneste oppgjør mellom vinnerne av Copa Sudamericana og Copa Libertadores.
VM i friidrett 2005 – Stavsprang kvinner

Kvalifisering

Kvalifikasjonskrav til finalen var 4,45m eller de 12 utøverne med best resultat
Prototrupes

Utseende

Middelsstore (15 - 23 millimeter), brede og høyt hvelvede, halvmatte, rødbrune tordivel. Antennene har en påfallende stor, utvidet klubbe. Hodet er stort og bredt, flatt, snuten sterkt fremskytende, hannen har tre eller fire knøler på snuten. Pronotum er bredt, rundet, hos hannen med groper på hver side foran. Dekkvingene er hvelvede med fine punktstriper. Beina er kraftige gravebein, leggene krumme, på forbeina med skarpe tenner langs nesten hele ytterkanten, ikke bare i spissen.

Levevis

I likhet med tordivlene graver disse billene lange ganger, med kammer der larvene utvikler seg. Disse artene legger forholdsvis veldig store egg. Det er uklart hva larvene faktisk eter, det har blitt observert at de ganger på veggene i kammeret de lever i, og vokser ved dette. Kanskje ernærer de seg av bakterier som vokser på kammerveggene.
De voksne billene eter underjordiske sopper og flyr godt.

Utbredelse

Slekten er utbredt i Namibia og Sør-Afrika.
Vladimir Tretchikoff

Liv og virke

Tretchikoff flyktet etter oktoberrevolusjonen i Russland sammen med sin familie til Mandsjuria. Han bodde senere også i Shanghai og Singapore.
Da den andre verdenskrig spredte seg til Stillehavsregionen ble Tretchikoff propagandakunstner for det britiske informasjonsdepartementet. Hans hustru Natalie og datter ble i 1941 evakuert til Cape Town i Sør-Afrika på grunn av den japanske fremmarsjen. I februar 1942 var han om bord et skip som evakuerte departementspersonell til Sør-Afrika. Skipet ble bombet av japanerne, og 42 overlevende, blant dem Tretchikoff, rodde først til Sumatra, som allerede var okkupert av den japanske hæren, og videre til Java, noe som tok 19 dager, kun for å oppdage at også dette stedet var besatt av Japan. Han ble holdt fengslet i Serang på Java, hvor han tilbrakte tre måneder i isolasjon etter å ha protestert ved at han som russisk borger ikke kunne holdes som krigsfange av Japan. Han ble siden løslatt og tilbrakte resten av krigen i Jakarta hvor han arbeide med kunst under overvåking av en japansk kunstner. Her møtte han Leonora Schmidt-Salomonson, kalt Lenka, som ble en av hans kjente modeller og siden hans elskerinne. I 1946 ble han gjenforent med sin familie i Sør-Afrika.
Han ble raskt berømt i Sør-Afrika takket være en bok som samlet hans portretter av asiatiske kvinner og bilder av blomster. Han holdt vellykte utstillinger i Cape Town og Johannesburg. Berømmelsen spredte seg til USA hvor han ble invitert til en kunstturné. Rundt 57 000 så hans utstilling i Los Angeles og 52 000 i San Francisco. I Seattle var det en rivaliserende utstilling med Picasso og Mark Rothko som fikk færre besøkende. Deretter dro han videre til Canada hvor han hadde større suksess. Det ble fulgt opp med en større utstilling i 1962 ved Harrods i London. Han besluttet at Harrods' kunstgalleri ikke hadde den størrelse som var nødvendig, men ble gitt privilegiet å få flyttet sin utstilling til første etasje. Mer enn 205 000 besøkende kom til utstillingen. 
Tretchikoff malte hovedsakelig portretter, stilleben og dyr. Arbeidene ble kjent verden rundt ettersom de ble reprodusert i stor skala som kunsttrykk. Hans mest kjente verk er «Kinesisk pike» (1950), et portrett av den da 17 år gamle kineser Monika Pon-su-san, kjent for den blåaktige tonen i huden hennes. Han hadde kommet over henne, datteren av en restauranteier, ved et besøk til amerikanske San Francisco. Tretchikoff spurte om han kunne få male henne og hun ble den berømte «Kinesisk pike».
Et annet kjent verk er «Døende svane» (1949).
Rithøvundafelag Føroya

Rithøvundafelag Føroya er en interesseorganisasjon for forfattere og oversettere på Færøyene. Foreningen ble stiftet den 24. mars 1957, og i 2012 hadde den 117 medlemmer. På verdensbasis snakkes og forstås færøysk av ca. 50 000 mennesker, hvilket gjør bokmarkedet svært begrenset. Foreningen lå nede fra 1960 til 1967, men har siden vært aktiv igjen. Kriteriet for medlemskap er å skrive bøker på færøysk, eller på en annen måte å arbeide som forfatter. Foreningen har både skjønn- og faglitterære forfattere som medlemmer.
Islands forhandlinger om EU-medlemskap

Islands forhandlinger om EU-medlemskap var en prosess som, dersom forhandlingene hadde ført frem, var ment å føre Island inn i Den europeiske union (EU). Alltinget på Island vedtok den 16. juli 2009 å sende en søknad om EU-medlemskap med 33 mot 28 stemmer. Island leverte sin søknad om medlemskap i EU den 23. juli 2009. Det europeiske råd godkjente søknaden den 27. juli 2009 og henvendte seg til Europakommisjonen for å analysere Islands grunnlag for forhandlinger. Den 24. februar 2010 vedtok Europakommisjonen å innlede medlemskapsforhandlinger med Island. Den 17. juni 2010 ble Island tildelt status som søkerland på EUs toppmøte. Forhandlingene mellom EU og Island ble innledet den 27. juli 2010.
Et endelig forhandlingsresultatet var ment å gjøres gjenstand for en folkeavstemning. I 2014 trakk Island søknaden om medlemskap.
Island har vært medlem av EFTA siden 1970, og er gjennom EØS en del av EUs indre marked. Island ble også medlem av Schengen-området den 25. mars 2001.
Anomalacra

Utseende

En middelsstor, avlang, blankt gulbrun skarabide, ikke påfallende hårete og uten metallisk glans. Snuten er noe ovalt forlenget.

Levevis

Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.

Utbredelse

Arten er utbredt i det sørvestlige Nord-Amerika (Arizona, det nordlige Mexico).
NM i kappgang 2012

NM i kappgang 2012 var en del av NM i friidrett 2012, men ble arrangert som et eget stevne i Sandane i Sogn og Fjordane 1. og 2. juni 2012. Arrangør var Fjellhug/Vereide IL.
Sekse

Sekse er en bygd i Ullensvang herad, i Hardanger. Bygda består av omkring 20 gårder og ett byggefelt, det er planlagt et nytt byggefelt «Markastå» like nedom dagens byggefelt. Næringslivet består særlig av jordbruk hovedsakelig med frukt og/eller sau. Området Sekse strekker seg fra om lag 20 moh. til det høyeste bebodde stedet på 125 moh.
Sekse skole er nedlagt. Lokalene blir i dag brukt til Barnehage, barnehagen favner om grendene mellom Børve i nord og Skjelvik i sør, det bor omtrent 450 personer i krinsen. Det er også et grendehus i bygda, Grannatun. I 2017 mottok grendahuset 600 000,- i gave fra en privatperson i bygda.
Idrettslaget Føyk IL har også tilholdssted i bygda. Medlemstallet for 2017 ligger på rundt 170 personer. Føyk arrangerer "liatraveren" der folk kan skrive seg inn i bøker som er plassert i krisen. Det er totalt 5 bøker plassert i liene. Stegastein, Galden, Seksehovden, Hovlandsstølen og Våga.
Lokalprodusentene Hardanger Eple AS, Spansteigen Gard og Hardanger Handbryggeri har tilholdssted i krinsen.
Krinsen har også et veldig aktiv grannalag. Indre Austsio Grannalag De har som mål å skape positiv utvikling i bygda. De har vært pådriver for nytt byggefelt i Mårkastå, båthavn i Markastå og Gatelys over Fylkesveg 101 som går gjennom bygda (Hovland til Sandstå)
Nabobygder/tettsteder er Hovland, Børve, Stor og Espe.
Indicator

Etymologi

Det vitenskapelige navnet på gruppa følger av slektsnavnet Indicator, som igjen følger av artsnavnet indicator. Typearten er honninglosen (I. indicator), som er kjent for å lose både folk og andre dyr til bol med villhonning, i håp om at bolet blir brutt opp så den selv kan nyte av overskuddet med honning og bivoks. Navnet betyr altså «fugl som indikerer» (hvor det finnes et bol med honning). I så måte er det norske navnet på arten, honninglos, nærmest en direkte og perfekt beskrivende oversettelse.
Agonum dolens

Utbredelse

Agonum dolens finnes i nesten hele Europa , men er sjeldnere i sør og vest. Den er utbredt østover i Asia. Finnes i Norge.

Utseende

Agonum dolens er mellom 8-9 mm lang. Kroppen er ensfarget, i metallisk farget. Dekkvingenes riller er tydelige særlig bak ved spissen og mer diffuse foran. Rillenes mellomrom er noe opphøyde. Dekkvingene tredje rille-mellomrom (fra midten / sømmen) har tre børstepunkt, små fordypninger med ett stivt oppstående hår. Brystskjoldet er smalere enn skuldrene (frampartiet av dekkvingene) og har tydelige bakhjørner. Antennene er mørke, svarte, men de første leddene (rotleddene) er lysere brun-svart. Det fjerde ledd med fine korte hår og noen lange børster i spissen. Det tredje leddet er bart (nakent), uten de korte tilliggende hårene. (Krever forstørrelse for å se). Beina har lysere lår (femora). Bakfotens første ledd (tars) er klart lengre enn sporen i spissen av leggen (tibia).

Levevis

Agonum dolens er vanligvis nattaktiv og lever som predator på andre dyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Gerard av Rouen

Gerard, preceptor av Rouen (død 21. mai 1108) var en engelsk geistlig som ble erkebiskop av York og rikskansler i England.

Bakgrunn

Gerard av Rouen var en nevø av Walkelin, biskop av Winchester og av Simon av Ely. Han hadde forbindelser til kongefamilien.

Rikskansler

Fra 1085 til 1092 gjorde han tjeneste som rikskansler. Han ble så knyttet til Vilhelm Rufus' kapell, og i 1095 sendte kongen ham som diplomat til paven. Oppdraget lyktes, og han ble belønnet med utnevnelsen til biskop av Hereford. Anselm av Canterbury bispeviet ham den 8. juni 1096, etter at han hadde blitt diakon- og presteviet dagen før.

Erkebiskop av York

Da Henrik I tiltrådte i 1100 ble Gerard utnevnt til erkebiskop av York. Dermed begynte en lang strid med Anselm om hvilket av de to erkebispesetene, York og Canterbury, som hadde forrang. Gerard nektet å underkaste seg Anselm, og da han reiste til Roma for å motta palliet hadde han også i oppdrag å representere kongen i en sak omkring investitur mot Anselm. Paven bestemte til fordel for Anselm, men Gerard hevdet at han hadde mottatt private forsikringer om at dekretene ikke kom til å bli håndhevet. Munkene som representerte Anselm nektet for dette, og da paven fikk høre om det ekskommuniserte han Gerard inntil han hadde bekjent sin feil og gjort bot.
Gerard aksepterte tilslutt offentlig Canterburys forrang, men han fortsatte å styre York som et uavhengig bispedømme. Da Anselm nektet å vie tre biskoper, hvorav to hadde investitur fra kongen, forsøkte Gerard å vie dem. To av dem nektet å la seg vie på denne måten. Paven refset Gerard for motstanden mot primas, og de to erkebiskopene ble endelig forlikt igjen.
Som erkebiskop gjennomførte han en rekke reformer i York. På grunn av striden med den populære Anselm ble han allikevel upopulær, og samtidige forfattere anklaget ham for umoral og for å ha praktisert magi.
Gerard døde plutselig mens han var på vei til London for å delta i et konsil. Han fikk dermed ikke den siste olje før han døde, noe mange så som en guddommelig straff. Kannikene nektet å gravlegge ham i katedralen, og folk kastet stein på likvognen.
Noen vers på latin som han skrev er bevart i British Museum.
Masanori Tokita

Japans herrelandslag

Masanori Tokita spilte 12 landskamper for Japans herrelandslag.
Junlian

Junlian (kinesisk: 筠连县; pinyin: Jūnlián Xiàn) er et fylke i byprefekturet Yibin i provinsen Sichuan i Folkerepublikken Kina.
Fylket hadde 376 547 innbyggere i 1999.
Flatøy skule

Historie

Skolen sto ferdig i 1937. I 1982 ble den imidlertid bygd ut med blant annet personalrom for de ansatte.
Skolen fikk innlagt vann på 1950 tallet i tillegg til dusjanlegg, som den første bygningen på Flatøy.

Nedlegging

Den 16. desember 2009 vedtok Meland kommune at Flatøy skule skulle legges ned fra 1. august 2010; forslaget ble støttet av 21 mot seks stemmer i formannskapet. Én av de mest sentrale grunnene for å legge ned skolen var for å spare penger, da kommunen kunne spare ca. to millioner kroner. 
Elevene fra Flatøy blir fra høsten 2010 sendt til Sagstad skule på Frekhaug. Forslaget om nedlegging skapte debatt i Meland kommune.
Birkebeinerrennet 2015

Det 78. Birkebeinerrennet ble arrangert den 21. mars 2015. 
Birkebeinerrennet er 54 km og går i klassisk stil. Start er på Tingstadjordet på Rena og målgang på Birkebeineren skistadion i Lillehammer. Deltakerne må bære sekk som skal veie minst 3,5 kg gjennom hele rennet.
The Three Stooges

The Three Stooges var en amerikansk komikertrio som ble berømt i USA gjennom en mengde kortfilmer. Gruppa var aktiv med litt forskjellige medlemmer fra 1925 til 1970. I perioden fra 1934 til 1946 bestod den av brødrene Moe (1897–1975) og Curly Howard (1903–1952) samt Larry Fine (1902–1975), en besetning som regnes som den mest populære. Enda en viktig stooge ble spilt av Shemp Howard (1895–1955), forgjenger og etterfølger til broren Curly. Komikken til trioen hadde røtter i amerikansk vaudevilletradisjon, var farsepreget og kjennetegnet ved hyppige innslag av ganske brutal slapstick. The Three Stooges ble ofte også markedsført under betegnelser som Moe, Larry, and Curly og Moe, Larry, and Shemp. På tross av ofte dårlige kritikker, har komikergruppa fortsatt en viss posisjon i amerikansk populærkultur og mange TV-publikummeres bevissthet, på samme måte som filmkomikerne Helan og Halvan og Abbott og Costello. I Europa er de mindre kjent.
Den engelske betegnelsen stooge kan på norsk oversettes med «prygelknabe» («hakkekylling») eller «tulling (som blir latterliggjort)».
I 2012 kom filmkomedien The Three Stooges: The Movie med regi og manus av Farrelly-brødrene. Den bygger på de gamle kortfilmene og har Sean Hayes, Chris Diamantopoulos og Will Sasso i rollene som Moe, Larry og Curly.
Mabini (Pangasinan)

Mabini (Bayan ng Mabini) er en kommune i Filippinene. Kommunen ligger på øya Luzon og tilhører provinsen Pangasinan. Folkemengden var på 24 765 innbyggere ved folketellingen i 2015.
Trosbekjennelse

En trosbekjennelse er en tekst som uttrykker de grunnleggende og viktigste sidene ved en 
religion/religiøs tro.

Innenfor kristendommen

De viktigste kristne trosbekjennelsene er den nikenske, den apostoliske og den athanasianske. 
Det finnes også andre kristne trosbekjennelser, som er skrevet for helt spesielle omstendigheter.  Eksempler på dette er trosbekjennelser som ble utvekslet mellom Den katolske kirke og Den ortodokse kirke som forsøk på å få slutt på det store skisma.
Monona County

Navn

Fylkesnavnet ble antatt å ha indiansk opphav, men det er likevel ikke sannsynlig. En annen forklaring er at navnet stammer fra byen Monona i fylket Clayton eller at det er et påfunnet indiansk navn fra litteraturen.
Gode gamle viser frem fra glemselen

Gode gamle viser frem fra glemselen er den tredje visesamlingen til Per Johan Skjærstad, mannen bak plateserien Frem fra Glemselen. Tidligere har han gitt ut Frem fra glemselen - Kjente viser fra en svunnen tid og Viser på vandring, basert på TV-programmet ved samme navn. Denne boken kom ut på Gyldendal i 1982, og inneholdt 85 gamle viser, de fleste ennå ikke innspilt på plate i 1982. Det var da kommet ut 11 «Frem fra glemselen»-plater.
Fordordet i boka er skrevet av Kurt Bakkemoen, musikkjournalist i VG, og han forteller litt om Skjærstad, om plateseriens salgstall og litt om skillingsviser. Også Georg Keller skriver en omtale av boken, og plateserien, og berømmer Skjærstad for hans arbeide.